Түркмөнов Мамбет
Түркмөнов Мамбет (1928, Токтогул айылы - 1984, Бишкек) - медицина илимдеринин доктору (1978).

 1951-ж. Кыргыз мамлекеттик медицина институтун бүткөн.
 1951-жылдан Жалал-Абад облустук сот-медицина экспертизасынын начальниги,
 1956-жылдан Кыргыз Республикасынын УИАнын Бийик тоо физиология жана эксперименттик патология институтунда нормалдык жана патологиялык физиология лабораториясында (1958-жылдан биофизика лабораториясы) кенже илимий кызматкер, улук илимий кызматкер,
 1966-жылдан нормалдык физиология кафедрасынын (1974-жылдан биоритмология кафедрасы) башчысы болуп иштеген. Анын эмгектери негизинен бийик тоо шартында суткалык жана сезондук ыргактарды эске алуу менен организмдин кооптуу абалынын, бийик тоо шартына байырлашуусунун физиологиялык жана биофизикалык маселелерин чечүүгө арналган. Ал жергиликтүү элдердин бийик тоо шартында жогорку нерв системасынын иштөө жөндөмдүүлүгүн жана биологиялык ыргактуулугун изилдөө боюнча алгачкылардан болгон. 
 100дөн ашуун илимий эмгектин (анын ичинен 6 монография) автору. Айрым эмгектери чет тилдерде жарык көргөн.

Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5

Токтогул району
Инсандар